CELEX: 62014CN0571
Language: da
Date: 2014-12-10 00:00:00
Title: Sag C-571/14: Anmodning om præjudiciel afgørelse indgivet af Rechtbank Noord-Holland (Nederlandene) den 10. december 2014 — Timberland Europa BV mod Inspecteur van de Belastingdienst, kantoor Rotterdam Rijnmond

2.3.2015   
            
            
               DA
            
            
               Den Europæiske Unions Tidende
            
            
               C 73/13
            
         
      Anmodning om præjudiciel afgørelse indgivet af Rechtbank Noord-Holland (Nederlandene) den 10. december 2014 — Timberland Europa BV mod Inspecteur van de Belastingdienst, kantoor Rotterdam Rijnmond
      (Sag C-571/14)
      (2015/C 073/19)
      Processprog: nederlandsk
      
         Den forelæggende ret
      
      Rechtbank Noord-Holland
      
         Parter i hovedsagen
      
      
         Sagsøger: Timberland Europa BV
      
         Sagsøgt: Inspecteur van de Belastingdienst, kantoor Rotterdam Rijnmond
      
         Præjudicielle spørgsmål
      
      
                  1)
               
               
                  Er Rådets forordning (EF) nr. 1472/2006 (1) ugyldig, for så vidt som den vedrører [C], Vietnam, og [F], Folkerepublikken Kina, idet Kommissionen i strid med artikel 2, stk. 7, litra b), og artikel 9, stk. 5, i Rådets forordning (EF) nr. 384/96 (2) (herefter grundforordningen) ikke undersøgte de førnævnte producenters anmodninger om markedsøkonomisk behandling eller om individuel behandling?
               
            
                  2)
               
               
                  Er Rådets forordning (EF) nr. 1472/2006 ugyldig, for så vidt som den vedrører de i spørgsmål 1 nævnte producenter, idet Kommissionen i strid med grundforordningens artikel 2, stk. 7, litra c), ikke traf en afgørelse senest tre måneder efter, at den havde indledt proceduren?
               
            
                  3)
               
               
                  Er Rådets forordning (EF) nr. 1472/2006 ugyldig, for så vidt som den vedrører [A], en underafdeling af [B], Vietnam, og [D], medlem af [E], Folkerepublikken Kina, idet Kommissionen i strid med grundforordningens artikel 2, stk. 7, litra c), ikke traf en afgørelse senest tre måneder efter, at den havde indledt proceduren?
               
            
         (1)  Rådets forordning af 5.10.2006 om indførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam (EUT L 275, s. 1).
      
         (2)  Forordning af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT 1996 L 56, s. 1).